იაკობი და მზისფერი ია
იყო და არა იყო რა, იყო ერთი კეთილი კაცი, სახელად იაკობი. მას ძალიან უყვარდა ბავშვები და სურდა, მათთვის სამყაროს ყველაზე დიდი საგანძური  წერა-კითხვა ეჩუქებინა.
იმ დროს ბავშვებს სწავლა ძალიან უჭირდათ, რადგან წიგნები რთული და უინტერესო იყო. იაკობმა გადაწყვიტა, ეპოვა ისეთი სიტყვები, რომლებიც ბავშვის გულს გასაღებივით მოერგებოდა. ის 12 წლის განმავლობაში დადიოდა მთებსა და ჭალებში, უსმენდა ჩიტების გალობას და ბავშვების სიცილს.
ერთ გაზაფხულის დილას, იაკობი ტყის პირას ჩამოჯდა. უცებ, ბალახიდან პატარა, მზისფერმა იამ თავი ამოყო.  
-იაკობ, - აჩურჩულდა ია,  მე ვარ ის, რასაც ეძებ. მე ვარ პატარა, ნაზი და ჩემს სახელს ყველა ბავშვი ადვილად იტყვის.
იაკობმა გაიღიმა. მან მიხვდა, რომ ია მხოლოდ ყვავილი კი არა, პირველი ნაბიჯი იყო ცოდნისკენ. მან აიღო კალამი და ფურცელზე დაწერა ორი უმარტივესი ასო: ა და ი. ასე დაიბადა პირველი ჯადოსნური წინადადება: „აი ია“.
1876 წელს ეს სიტყვები პირველად დაიბეჭდა დიდ წიგნში, რომელსაც „დედა ენა“ დაარქვეს. მას შემდეგ, ყველა ქართველი ბავშვი სწავლას ამ “აი ია”-თი იწყებს, რომელიც უკვე 150 წელია არ ჭკნება.

